
Prooemium. 


Opusculum  hoc  in  publicum  editurus  facere  non  potui,  quin  pauca 
praemitterem : 

Res  naturales  cum  universae,  tum  angustiore  sensu  dictae,  ante- 
quam in  hac  literarum  universitate  medicinae  studere  coepissem,  etiam 
tironem  me  alliciebant  atque  delectabant;  ita  quidem,  ut  quantum  otii  a 
gymnasii  scholis  pensisque  reliquum  daretur,  praeter  pingendi  usum  et 
exercitationem  maxime  in  illis  tractandis  consumerem.  Itaque  ubi  primum 
gymnasii  curriculum  emensus  sum,  ad  medicinae  studia  me  converti,  quae 
quo  diutius  colebam , eo  clarius  nec  sine  aliquo  animi  oblectamento  intel- 
ligere  mihi  videbar,  in  ceteras  quoque  istius  disciplinae  partes,  praeser- 
tim quae  ad  usum  actionemque  vitae  spectant,  quippe  quas  antea  parum 
novissem,  propensiore  in  dies  animo  me  inclinare.  Pristina  tamen  illa 
studia  tantum  abfuit  ut  colere  desinerem,  ut  zoologiae  et  anatomiae  com- 
paratae curam  prae  ceteris  amplecterer;  beneficio  maxime  Rudolphi 
Wagneri,  viri  clarissimi  mihiquc  faventissimi , cujus  liberalissima  per 
biennium  fere  institutione  excitatus  ad  illa  studia  adamanda  provectus  sum. 


VI 


Atque  illo  quidem  animo  et  mente,  cum  jam  tempus  adesset  dissertatio- 
nem inauguralem  conscribendi,  de  historia  naturali  depromere  statui,  quo 
speciminis  edendi  operam  conferrem.  Q,ua  de  re  quum  professorem  Ca- 
rolum  Theodorum  Ernestum  de  Siebold,  virum  clarissimum  atque 
illustrissimum  adiisem,  is  non  modo  materiam  hujus  dissertationis  amplum 
quidem,  nisi  tractantis  cura  defectura  esset,  fructum  edituram  mihi  suppedita- 
vit, sed  etiam  consilio  et  libris  atque  instrumentis  benigne  praestitis  in  per 
scrutandae  et  elaborandae  rei  opera  ine  adjuvit.  Q.uatenus  autem  investi- 
gandi subtilitas  et  describendi  perspicuitas  gravitati  materiae  in  sequenti 
opusculo  tractatae  respondeat,  id  dijudicare  lectorum  humanissimorum 
est,  quos  spero  veniam  mihi  in  his  primitiis  non  esse  recusaturos. 

Dabam  Erlamjae  mensi  Augusto  MDCCCXLI. 


II 


§.  I. 

Ex  quo  tempore  Prevostus  etDumasius  miram  illam  descripserunt,  vitelli  in  ranarum  ovis  dissep- 
tionem , res  ea  permagni  momenti  a physiologis  haberi  adeo  non  desiit , ut  jam  continuo  multi  alii  eo 
operam  conferrent.  Scripserunt  autem  de  hac  re  praeter  istos  ymsBaumgdrtnerus'^'),  Aq  Baerius"^^, 
et,  qui  eadem  et  in  piscium  ovis  observata  exposuit,  Busconius^).  Aliquamdiu  nonnisi  in  batrachiorum 
et  piscium  ovis  mirandae  illius  disseptionis  rationem  investigare  studebant,  donec  primus  Carolus 
Theodorus  Ernestus  de  Siebold  eandem  et  in  vermium  aliquot  intestinalium  ovis  inventam  descripsit. 

§.  II.  " 

Hanc  igitur  in  vermium  supra  nominatorum  ovis  vitelli  mutationem  paulo  accuratius  examinare, 
et  figuris  aeri  incisis  dilucidius  illustraj;e  hoc  libello  mihi  propositum  est.  Delegi  autem , quas  dis- 
quisitioni meae  subjiciam,  eas  entozoorum  species,  quae,  quum  frequentes  in  ranarum  intestinis  in- 
veniantur, facillimo  seraper  suppetant,  si  cui  lectorum  observata  mea  suis  ipsius  oculis  examinare  in 
animo  erit.  Vermes  igitur  illi  sunt  ascaris  acuminata  et  strongylus  auricularis'*)  nematoidea 
vivipara,  quorum  foeminae  ovis  ad  diversos  gradus  evolutis  nunquam  non  abundant. 

§.  III. 

Structura  corporum  anatomica  quamquam  jam  satis  pateat  5),  tamen,  ne  quid  perperam  intelliga- 
tur,  non  iimtile  existimavi,  vocabulorum,,  quibus^  ad  designandas  singulas  genitalium  muliebrium  partes 
usifs  sum , distinctiorem  interpretationem  praemittere.  Ab  introitu  genitalium  muliebrium  externo  in 
utroque  verme  a totius  corporis  longitudinis  medio  paulo  magis  caudam  versus  sito  vagina,  ductus 
brevis,  satis  arctus,  musculosus  in  uterum  duplicatura  porrigitur:  qui  tenuioribus  parietibus  conclu- 
sus ab  introitu  vaginae  in  utramque  corporis  partem  longius  patet  usque  ad  locum  sphinctere  valido 
et  circularibus  fibris  conspicuo  cinctum  (fig.  V.  a.  a.  a.  a.)  Hunc  locum  extremum  fundi  uterini  no- 
mine appello.  Sphinctere  illo  coartari  aut  prorsus  claudi  potest  aditus  ad  tubulum  multo  angustiorem 
quam  uterus  ipse,  imde  proficiscitur.  Cui  tubulo  angusto  nomen  impono  tubae  Fallopii.  Brevi  deinde 
spatio  interjecto  latius  denuo  patentem  et  in  majorem  longitudinem  porrectura  tubulum  illum  pro  ova- 
rio habeo,  quod  postquam  uterum  et  canalem  intestinalem  multifariam  circumplicavit,  paulo  angustatum 
clauso  exitu  terminatur. 


1)  B a u m g iir  t n er  : „Ueber  die  Nerven  und  das  Bhit“  pag. ‘i7  et  57.  Tah.  V et  IX  et:  „Bemeikung 
iiber  die  in  den  Eiern  der  Batrachier  bei  deiu  Beginue  der  Bilduiig  entsteheuden  Figurcn.“  Miil- 
ler's  Arcliiv  1835.  pag.  568. 

2)  De  Baerius:  Muller‘s  Arcliiv  1837.  pag.  481. 

3)  Rusconius:  Muller's  Arcliiv  1836. 

”'4)  Rudolphi  entozoorum  synopsis,  pag.  33  et  40. 

5)  Rudolphi  enlozooruni  historia  natiualis.  vol.  11,  part.  I.  pag,  136  et  223. 

§.  IV. 

lloc  in  extremo  ovario  ovorum  primordia.  Proximum  illi  fini  clauso  (fig.  I.  a.)  ovarium  paene 
omnino  vacuum  esse  apparet  quidem,  sed  re  vera  non  est,  quum  quae  hac  ovarii  parte  continentur, 
tam  subtilibus  lineis  sint  circumscripta , ut  ne  maxime  quidem  aucta  magnitudine  oculis  cerni  possint. 
Hinc  paulo  remotiora  si  satis  aucta  magnitudine  contemplaris , initio  quidem  trium  circa  vel  quatuor 
vel  sex  granulorum  acervos  amplioribus  spatiis  lucidis  interjectis  cernes;  diutius  et  accuratius  vero  in- 
tuens , non  ita  temere  illa  congregata  animadvertes,  sed  quasi  linearum  indicio  esse  areas  lucidas  con- 
tinuas circumscribentium.  Hae  areae  lucidae  vesicularum  germinativarum  Purkinjei,  granula  illas  cir- 
cumdantia vitellorum  sunt  primordia.  Extrema  illa  ovarii  pars  si  inter  duas  laminas  vitreas  comprimi- 
tur Cfig'  I-  b.)  vesiculae  germinativae  subtilissimis  lineis  conclusae  apparent.  Magnitudine  variae  modo 
circnii  formam  habent,  modo  ovatam,  nec  non  suam  quaeque  perspicue  ostendit  maculam  germinati- 
vam Wagneri.  Quo  longius  deinde  persequeris  ovarii  decursum,  eo  magis  crescentem  cernes  copiam 
granulorum  circa  vesiculas  germinativas  jacentium.  Hae  ipsae,  quum  jam  non  modo  circa,  sed  etiam 
supra  eas  vitelli  granula  dispersa  sint,  a veri  circuli  forma  magis  magisque  recedunt,  ut  paulo  ab- 
hinc jam  non  circuli,  sed  maculae  tantum  lucidae  et  incertae  circumscriptionis  sint  appellandae  (fig.  I. 
a et  fig.  II).  Eadem  contentorum  indoles  et  in  insequenti  ovarii  parte.  Granula  vitelli  artissime 
congregata  sunt,  e quibus  multae  pellucent  maculae  illae  lucidae.  Tunica  propria,  quae  vesiculas  ger- 
minativas et  vitelli  granula  ad  illas  pertinentia  concludat,  nondum  ulla  discerni  potest.  Granulorum 
copia  pro  macularum  pellucentium  magnitudine  continuo  augetur,  sed  maculae  eae  adhuc  sine  certo 
ordine  ovarii  volumen  implentes  nondum  alia  post  aliam  in  linea  mediana  congregantur. 

§.  V. 

In  tuba  Fallopii  vero  eo  ordine  ova  instructa  videmus,  ut  vesiculis  germinativis  in  medio,  granu- 
lis vitelli  maxima  ex  parte  ad  latera  vesicularum  jacentibus , aliud  aliud  continua  serie  subsequantur. 
Hoc  demum  loco  inter  singula  ova  discrimina  cerni  licet,  subtilibus  taeniis  lucidis  indicata,  quae  per 
transversam  tubam  porriguntur.  Ovorum  hic  quasi  ficuum  tostarum  et  in  linea  collectarum  species  (fig-III). 
Paulo  abhinc  discrimina  illa  amplioribus  intervallis  posita  sunt,  unde  fit,  ut  singulorum  ovorum  circui- 
tus quadratus,  et  porro  oblongus  appareat  (fig.  IV).  Inter  ova  denique  exeunti  in  fundum  uteri  tubae 
propiora  (fig.  V)  lucidas  illas  taenias  ex  aliqua  parte  primo,  deinde  per  totam  tubam  transversam  li- 
neae subtilissimae  comitantur,  quibus  pars  tunicae  propriae  ovorum  efficitur.  Ova  autem  haec  etiamsi 
justam  magnitudinem  assecuta  et  ad  fecundationem  sint  matura,  tamen  in  tuba  usque  ad  sphincterem 
uteri  (fig. V.  a,  a,  a,  a,)  in  oblongum  procere  porrecta  videntur,  sed  re  vera  cylindri  sunt,  angusto 
tubae  volumine  ex  ovata  forma  in  istam  coacti;  nam  ubi  primum  ova  sphincterem  in  fundum  uteri 
egressa  sunt,  id  quod  comprimendis  paulisper  laminis  vitreis  facillime  effici  potest,  statim  in  ovata 
commutantur  (fig.  V.  b.). 

§.  VI. 

In  fundum  uteri  quum  pervenerint  ova,  vitellorum  granula  ita  ad  centrum  colliguntur,  ut  juxta 
peripheriam  multo  rariora  appareant.  Vesiculae  germinativae  et  ipsae  in  centrum  se  abdere  videntur, 
ubi  granulis  magis  ibi  confertis  a conspectu  adeo  abstrahuntur,  ut  luce  per  speculum  ab  imo  immissa, 
maculae  tantum  parum  pellucidae  instar  ex  ovorum  medio  prope  nigro  eluceant,  brevi  post  prorsus 

evaniturae;  post  ovorum  fecundalionem  enim  rumpi  vesiculas,  et  contenta  earum  in  vitellorum  ma- 
teriam effundi  verisimile  est;  nam  exceptis  iis  ovis,  quae  pressu  ex  tuba  in  uterum  immissa  sint,  in 
perpaucis  vesiculae  germinativae  vix  vestigium  reliquum  invenitur  (fig.  VI  ex  strong.,  fig.  XI  ex  ascar.). 
Postquam  vesicula  germinativa  evanuit  et  granula  ad  centrum  magis  sint  conferta,  vitellus  praeter 
eam,  quae  universum  ovum  circumdans  adhuc  conspiciebatur,  propria  includitur  tunica,  quam  veri- 
simile est  jam  antea  subfuisse , sed  interno  lateri  membranae  communis  ovi  ita  adhaerentem , ut  ocu- 
lis distingui  omnino  non  posset.  Haec  igitur  tunica  vitelli  propria  nunc  ab  externa  ovi  disjungitur. 
Incipit  autem  disjunctio  ab  utroque  ovi  polo , ubi  inter  externam  et  internam  lucidum  intervallum 
exsistit.  Quod  paulatira  increscens  axis  transversi  polos  versus  magis  porrigitur,  nec  vero  ad  eos_ 
ipsos  pervenit,  quum  hic  tunica  communis  et  propria  vitelli  arcte  inter  se  adhaerentes  per  parvum 
spatium  utriusque  lateris  speciem  praebeant  unius  membranae.  Inde  fit,  ut  vitellus  habeat  ovati  for- 
mam in  utroque  polo  quidem  obtusi,  sed  paris  atque  ovum  universum  latitudinis.  In  strongyli  auri- 
cularis ovis  ad  hunc  gradum  evolutis  vitelli  peripheriam  versus  liquor  turbidus  conspicitur,  in  quo 
natant  rara  granula,  quorum  copia  reliqua  omnis  in  globum  satis  distincte  circumscriptum  coaluit  (fig.  VII). 
In  ascaride  acuminata  vero  et  ipsa  quidem  vitelli  granula  medium  versus  maxime  conferta  sunt,  sed 
paulatim  peripheriam  versus  rarescunt,  nec  turbidus  iste  liquor  ibi  reperitur.  Ad  hunc  gradum  evo- 
luta ova  maximam  circuitus  amplitudinem  assecuta  sunt.  Strongyli  auricularis  imprimis  ex  ea  aetate 
ova  multo  majora  sunt  iis,  quae  longius  procedente  evolutione  vitellum  disseptum  ostendunt.  Id  quod 
inde  fieri  verisimile  est,  ut  quo  magis  conformentur  ova,  eo  magis  ad  centrum  vitelli  massa  coacta, 
circuitus  imminuatur.  Minus  inter  se  differunt  circuitus  amplitudine  ascaridis  acuminatae  ova ; diffe- 
rentia tamen  et  in  his  conspicua. 

§.  VII. 

Incipit  tum  mira  illa  disseptio,  qua  vitellus  primo  quidem  in  duas  partes  dividitur;  qua  re  ef- 
citur,  ut  utraque  vitelli  parte  polum  ovi  versus  repressa,  intervallum  lucidum,  de  quo  supra  dixi, 
ibi  paulatim  evanescens  ad  utrumque  lineae  disseptoriae  finem  appareat.  Initio  quidem  et  in  stron- 
gyli auricularis  ovis  (fig.  VIII,  a)  et  in  ascaridis  acuminatae  (fig.  XIII)  partes  ut  magnitudine,  ita 
gravitate  coloris,  quo  vitelli  granulis  inficiuntur,  inter  se  fere  aequales  sunt.  Illius  autem  vermis 
in  ovis  brevi  post  animadvertitur  (fig.  VIII,  b),  alteram  partem  multo  densioribus  granulis  ita  repleri, 
ut  usque  ad  marginem  ipsum  fusca  fiat  et  opaca.  Linea  disseptoria  simul  paulum  inflexa  fuscior  illa 
pars  altera  quasi  coangustatur,  altera,  in  qua  granula  paulo  rariora  centrum  vejsus  magis  conferta 
sunt,  in  circuli  fere  formam  mutatur.  Jam  nihil  tum  cerni  potest  liquoris  illius  turbidi,  qui  incipiente 
disseptione  in  alteram  partem  fortasse  transfusus  fuscioris  ejus  coloris  momentum  habet.  In  ascaride 
acuminata  ovorum  partes  et  forma  et  coloris  gravitate  fere  aequales. 

§.  VIII. 

Procedit  deinceps  vitelli  disseptio  per  lineam,  quae  modo  in  ipso  axe  longitudinali,  modo  paulo 
divergens  per  alteram  (in  strongylo  nunquam  non  per  lucidiorem)  vitelli  partem  fere  a medio  primae 
lineae  disseptoriae  ad  marginem  porrigitur:  dividitur  igitur  per  eam  vitellus  in  partes  tres,  quae 
deinde  magnitudine  inter  se  sensim  prope  exaequantur  (strong.  auric.  fig.  IX , asc.  ac.  fig.  XIV.  a) ; 
anguli  autem,  quibus  lineae  disseptoriae  compositae  sint,  sicuti  partium  singularum  forma  varii  sunt  (fig.  IX, 

lig.  XIV  a,  fig.  XIV.  b).  Tum  linea  ex  aliquo  lineae  disseptoriae  secundae  puncto  ad  vitelli  peri- 
pheriam  in  obliquum  pergente  (fig.  XIV.  b , a)  partes  fiunt  quatuor , quae  positione  paulisper  inter  se 
mutata  ita  sese  componunt,  ut  ea  lineae  disseptoriae  secundae  pars,  quae  peripheriam  non  tangat, 
magis  magisque  in  ovati  axem  longitudinalem  moveatur  (fig.  XV.).  Ubi  lineae  disseptoriae  periphe- 
riam attingunt,  partes,  quas  disjungunt,  paulatim  rotundatae  vitellum  inter  et  tunicam  ovi  externam 
intervalla  lucida  relinquunt.  Exinde  disseptio  minus  certo  ordine  progreditur;  partes  a magnitudinis 
inter  se  aequalitate  paululum  recedentes,  rotundantur  magis  et  peripheriam  ovi  versus  arcuantur  (fig.  X, 
fig.  X\T,  fig.  XVTI).  Quo  longius  deinde  procedit  disseptio,  eo  minores  fiunt  vitelli  partes,  eo  major 
numerus  earum,  eo  magis  magnitudinis  inter  se  aequalitatem  recuperant.  Ita  fit,  ut  ovum  ad  quen- 
dam  gradum  evolutum  ad  maximam  mori  idaei  similitudinem  accedat  (fig.  XVIII,  fig.  XIX.).  Continuata 
partium  comminutione  vitellus  postremo  in  ovati  formosi  et  satis  regularis  formam  redigitur,  quod  ex 
globulis  quasi  unice  compositum  esse  apparet.  Intervalla  lucida  tunicam  ovi  externam  inter  et  vitelli 
propriam  jam  non  in  utroque  polo  conspiciuntur,  sed  in  toto  vitelli  peripheriae  decursu  inter  extremos 
quosque  globulos  elucet,  ubi  tunica  ovi  externa  aequaliter  expansa  vitelli  per  disseptionem  iniqui 
puncta  maxime  prominentia  tangit  (fig.  XIX.). 

§.  IX. 

Dum  ova  ita,  ut  commodum  descriptum  est,  dissepiuntur,  eodem  tempore  altera  praeter  illam 
in  iis  fit  mutatio.  Quum  enim  vesicula  germinatiAm  evanuerit,  in  medio  fere  oao,  jam  antequam  dis- 
sepiri  incipit, 'cellula  exsistit,  quae  non  in  omnibus  ovis  eundem  evolutionis  gradum  tenentibus  cerni 
potest,  quippe  quam  in  multis  ovis  praesertim  ascaridis  acuminatae  vitelli  granula  condant.  Maxime 
conspicuae  inveniuntur  in  ovis  ascaridis  nigrovenosae  (ex  ranarum  pulmonibus)  (lig.  XX.  a,  b,  c,  d,  e.). 
Antequam  vitellus  primum  dissepitur,  cellula  illa  aliquantulum  in  longitudinem  extensa  in  utroque  la- 
tere locum  paulo  depressiorem  ostendit  (fig.  XX.  b.).  Quare  quum  extremae  cellulae  partes  rotun- 
dae magis  magisque  discedant,  media  ita  attenuatur,  ut  panis  bis  cocti  figura  inde  eveniat  (fig. XX.  c.). 
Postremo  media  parte  tenuissima  dirupta,  novae  duae  cellulae  plane  rotundae  apparent,  quae  magis 
polos  ovi  versus  recedunt  (XX.  d.):  tum  demum  incipit,  quae  supra  descripta  est,  prima  in  partes 
duas  disseptio,  quarum  suam  utraque  cellulam  continet.  In  singulis  vitelli  partibus,  antequam  et 
ipsae  dissepiuntur,  disjunctio  cellularum  praecedit,  cujus  initium  effigie  expressa  est  (fig.  XX.  e.). 
Sic  ovorum  singulae  partes  suam  quaeque  cellulam  continent;  etiam  magis  evolutorum,  ut  in  illo 
strongyli  auric.  ovo,  quod  fig.  X.  depictum  est.  In  nonnullis  hujus  vermis  ovis  cellulae  illae,  licet 
minus  conspicuae  sint,  etiamtum  cerni  potest,  si  disseptio  adeo  progressa  sit,  ut  vitellus  ad  ovali 
satis  aequabilis 'et  rotundi  formam  redierit,  qualis  supra  descripta  est.  Ultra  hunc  evolutionis  gra- 
dum nunquam  ullum  vestigium  earum  invenire  potui. 

§.  X. 

Exinde  vitellus,  disseptione  etiamnunc  perdurante,  ovati  aequabilis  formam  eo  deperdit,  quod 
in  altero  latere  paululum  imprimitur  (fig.  XXL),  quasi  vitellum  in  axe  longitudinali  incurvare,  et 
polum  alterum  alteri  propius  admovere  conatum  fuerit.  Vitellus  adeo  evolutus  animans  futurum  jam 
significat,  vermiculo  nitidissimo  optimeque  nutrito  et  corpore  paululum  in  se  contracto  simillimum. 
Nec  vero  structurae  internae  quidquam  cerni  potest,  quum  totus  embryo  ex  innumeris  globulis  parvis 

et  rotundis  quasi  conglutinatus  el  formatus  appareat.  Impressione  deinde  illa  altius  paulatim  in  cor- 
pus embryonis  descendente,  quo  magis  ovati  forma  deperditur,  eo  similior  fit  vermis  adulto.  Quum 
corpus  quominus  in  angusto  tunicae  ovi  externae  cavo  porrigatur  longitudo  impediat,  extrema  capitis 
et  caudae  proprius  admovere  vermiculus  cogitur.  Initio  quidem  corpus  crassum,  extrema  pars  utra- 
que lata  et  obtusa  est  (fig.  XXII.).  Quo  magis  autem  in  longitudinem  extenditur,  eo  gracilius  fit 
corpus,  eo  minutiores  globuli,  e quibus  constare  videtur  (fig.  XXIII.),  donec  cutis  superficies  quasi 
granulis  minimis  conspersa,  iisdemque  interiora  corporis  repleta  conspiciuntur  (fig.  XXIV.).  Jam  ver- 
miculus acriter  convolvendo  se  et  agitando  vitae  incipientis  signa  maxime  conspicua  exhibere  coepit, 
tn  corpore  in  longitudinem  magis  porrecto , graciliore , pellucidiore  prima  organorum  internorum, 
ventriculi  imprimis  et  intestini  indicia  paulatim  exsistunt,  donec  totum  corpus  tantum  incrementi  cepit, 
ut  axe  longitudinali  totius  ovi  ter  fere  vel  ter  sesqui  longius  evadat  (fig.  XXV.).  Tum  vermiculus 
in  ovi  tunica  externa,  meinbranae  pergamenae  simili,  rigida,  elastica,  quam  liquore  limpido  comple- 
tam esse  verisimile  est,  crescente  impetu  adeo  se  jactat,  ut  illam  resistendi  jam  impotem  dirumpat, 
atque  ita,  nonnunquam  involucro  suo  ex  cauda  paulisper  haerente,  animal  absolutum  et  nascendo 
maturum  atque  expeditum  in  uteri  cavum  prodeat. 

§.  XI. 

Vermis  deinde  neonatus  (fig.  XXVI.  a.),  si  corporis  latitudinem  el  longitudinem  compares,  adulto 
jam  satis  similis  apparet;  neque  vero  organa  interna  plane  conspicua  sunt.  Clarissime  enim  ante 
omnia  discernitur  oesophagus  cum  ventriculo  adhaerente  et  tractus  intestinalis  pars  finitima  (fig. 
XXVI.  b,  aucta  magnitudine  expressa).  Oesophagi  primum  crassissimo  pariete  conclusi  cavum  inter- 
num subtili  linea  nigra  significatur.  Ea  in  ventriculo  et  ipso  crassissimo  pariete  circumdato  in  par- 
vum triangulum  amplificatur,  quod  cavum  est  ventriculi.  Oesophagus  ^ et  ventriculus  quidem  fere 
vacui  esse  solent;  intestinum  vero  exinde  incipiens  massa  granulosa  et,  luce  ex  imo  veniente,  paene 
nigra  nunquam  non  repletum  est.  Ejusdem  fere  indolis  massa  cavum  abdominis  circa  intestina  uni- 
versum complet  granulis  minus  condensatis  quam  in  intestino,  quod  fere  usque  ad  medium  ventri- 
culi regionem  inter  et  caudae  ejus  tantum  crassitudinis  est,  ut  aliquantum  inter  ipsum  et  parietem 
vermis  externum  intervallum  restet.  Reliquus  vero  intestini  paries  et  externus  vermis  oculis  certe 
contemplantis  in  unum  concidunt. 

§.  XII. 

Quaecunque  foeminae  strongyli  auricularis  prolem  in  utero  continebant,  eorum  fundos  uterinos 
corpusculis  minimis  peculiaris  formae  repletos  invenimus , quae  fig.  XXVII.  effigie  expressa  sunt. 
Erant  autem  paene  omnes  ejusdem  magnitudinis  et  subtilissimo  margine  conclusa  vesiculae  instar  lim- 
pidae, pellucidae,  nucleum  parvum  quidem,  sed  maxime  distinctum  continentia.  Etiam  in  ascaridis 
acum,  fundis  uterinis  occurrebant  corpuscula  illis  similia  (fig.  XXIX.),  praeterquam  quod  vesiculae 
magnitudine  paulo  superiores  nucleum  habebant,  in  quo  latius  extenso  punctum  aliquod  fuscum  con- 
spicuum esset.  Hoc  quidem  satis  constare  videtur,  his  corpusculis  ut  strongyli  auricularis,  ita  asca- 
ridis acuminatae  eandem  vim  esse  tribuendam;  quaenam  autem  illa  sit,  id  haud  facile  dijudicari  po- 
test. Huic  addendum  esse  censeo,  corpuscula,  quae  supra  descripsi,  ita  collocata  fuisse,  ut  quae- 
cunque ova  ex  tuba  Fallopii  uterum  ingressa  essent,  per  media  illa  labi  cogerentur  (fig.  V.  c.  c.  ex 

stroiigylo  aur.).  Ouaectinque  ova  per  corpuscula  illa  permeaverunt,  aliquomodo  mutata  apparent. 
Vesicula  enim  germinativa  evanuit,  vitelli  granula  a membranae  ovi  peripheria  centrum  versus 
coire  coeperunt,  circa  vitellum  ipsum  sua  propria  tunica  exsistit,  quo  facto  mutationes  sequuntur 
supra  descriptae,  ut  disseptiones,  et  cetera  embryonis  evolutio. 

I 

§.  XIII. 

Haec  contemplantes  eo  adducimur,  ut  quaeramus,  num  corpuscula  ista  minima  ova  tangendo 
ad  mutationes  incitent  supra  relatas  et  primum  evolutionis  stimulum  embryoni  inserant;  denique  num 
sint  sperma  fecundans,  quid  quod,  spermatozoa  ipsa  strongyli  auricalaris  et  ascaridis  acuminatae?  Quae 
sententia  eo  magis  confirmatur,  quod  foeminae  juvenes  nonnunquam  inventae  sunt,  quarum  uteri  ut 
ovis  ct  prole,  ita  etiam  corpusculis  minimis  illis  (spermatozois)  carerent;  ut  putes  foeminas  eas  non- 
dum initas  fuisse.  Plurimum  deinde  intererat,  haec  corpuscula  ex  fundis  uterinis  strongyli  aur.  et 
ascaridis  acum,  comparari  cum  iis,  quae  testes  et  vesiculae  seminales  marium  ex  his  entozois  conti- 
nerent. Mares  autem  ascarides  tam  rari  occurrebant  (sicuti  omnino  ex  nematoideis  omnibus  mares 
foeminis  multo  rariores  sunt),  ut  de  hujus  entozoi  liquore  spermaticq  nil  certi  eruere  potuissem. 
Strongyli  auricularis  contra  saepius  mihi  contigit  mares  dissecare,  quorum  in  inferiore  testis  parte  et 
vesicula  seminali  et  vase  deferente,  corpora  inveni  singulariter  formata,  quae  non  potui  quin  pro 
spermatozois  hujus  entozoi  haberem,  quippe  quum  haec  organa  nihil  paene  nisi  corpuscula  ea  conti- 
nerent (fig.  XX^dII.  a.)  piriformia,  teneris  vesiculis  limpidis  similia,  ab  altera  parte  in  tenuem  acum 
porrecta.  Quae  acus  aliter  lucem  reflectebat  atque  pars  opposita,  quae  rotunda  erat  et  limpida; 
perinde  ac  si  tenera  vesicula  ex  infundibulo  haereret.  In  quibus  corpusculis  etiamsi  nihil  motus 
unquam  conspici  potuerit  (minima  illa  ex  fundo  uterino  strongyli  auricularis  et  ascaridis  acuminatae 
corpuscula  et  ipsa  nunquam  se  movebant) , tamen  nihil  obstat,  quominus  corpuscula  illa  pro  sperma- 
tozois strongyli  habeamus,  quum  non  pauca  aliorum  animalium  evertebratorum  spermatozoa  et  ipsa 
nunquam  spontaneum  motum  exhibeant  ^).  Ea  spermatozoa  strongyli  auricularis,  si  aquam  ad  mo- 
veris, mirum  in  modum  commutantur,  id  quod  idcirco  potissimum  commemoro,  quia  omnia  anima- 
lium spermatozoa  aqua  facilime  mutantur.  Spermatozoa  enim  strongyli  in  aqua  posita  brevi  intume- 
scunt et  subito  in  longitudinem  porriguntur,  ita  ut  singula  corpuscula  in  cunei  formam  abeant  (fig. 
XXVIII.  b.).  Latera  quasi  in  rugas  contrahuntur;  quae  subita  porrectio  quid  sibi  velit,  propter  te- 
neritatem rei  et  parvitatem  omnino  me  latuit.  Atque  hoc  ob  eam  causam  commemoravi,  ut  si  quis 
rem  aut  accuratius  repetere  voluisset,  aut  longius  persequi,  contenta  genitalium  masculorum  nema- 
toideorum  observaret  caute,  ne  falsum  pro  vero  haberet. 


1)  cf.  Henie:  „Ueber  die  Gattung  Branclnobdella.“  Miiller’s  Archiv  fiir  Anatomie  und  Physiologic 

1835.  pag.  604.  Anmeikimg.  Et  de  Siebold:  „tleber  die  Spermatozoen  der  Crustaceen,  Insektcn, 

Gasteropoden  und  einiger  anderer  wirbelloser Thiere.“  ibid.  1836.  pag.  27.  28.  ct  ejusdem:  .,fernere 
Beobachtuug  iiber  die  Spermatozoen  der  wirbellosen  Thiere.“  ibid.  1837.  pag.  433. 

Aiipeiulix. 

Professor  de  Siebold  quum  in  his  rebus  versari  me  sciret,  adduxit  me,  ut  animum  adverterem  ad 
organum  quoddam  peculiare  strongyli  auricularis  et  ascaridis  acuminatae,  helrainthologos  adhuc  temporis 
prorsus  latens;  quod,  postquam  oculos  paululum  exercui,  facile  reperiebam.  In  ascaride  acuminata  (fig. 
XXX.  a et  b)  speciem  praebet  fere  hanc:  Qua  ventriculus  in  intestinum  transire  solet,  superior  illius 
organi  pars  et  orificium  externum  reperitur,  quod  in  cute  oblongo  tuberculo  transversali  conspicitur, 
quum  vermis  ita  circum  axem  longitudinalem  volutus  est,  ut  (sicuti  in  fig.  XXX.  a)  orificium  in  al- 
tero latere  positum  sit.  Hoc  orificium  efficitur  rima  transversali  (fig.  XXX.  a et  b,  c) , quae  proxime 
pone  tuberculum  illud  transversale  sita,  ovato  sphinctere  satis  conspicuo  et  subfusco  circumdatur,  ad 
instar  musculi  orbicularis  oris  in  hominibus , nisi  quod  fibrae  non  ut  singula  ovata  os  tanquam  idem 
centrum  circumjacent,  sed  ut  radii  ex  sphincteris  pefipheria  in  rimam  vergunt.  Ab  hoc  sphinctere 
profectum  organum,  per  aliquid  spatii  grasso  pariete  formatum  et  angustum  lumen  (fig.  XXX.  h) 
praebens,  in  duos  tenuioris  membranae  canales  (fig.  XXX.  e)  dividitur,  qui  limpidi  ita  supra  intesti- 
num discedunt,  ut  illud  amplectantur.  Quodsi  vermis  ab  ea  parte  conspicitur,  quam  fig.  XXX.  a 
repraesentat,  locus,  quo  canalis  dividitur,  hmpidum  ovatum  format.  Qua  quidem  in  re  negligi  non 
debet,  quod  eadem  microscopii  distantia  ambo  canales  non  simul  cernere  potes;  itaque  quum  is,  qui 
intestinum  superjacet  (fig.  XXX.  fi),  in  conspectum  venerit,  alterum,  qui  infra  positus  est,  non  con- 
spicies nisi  instrumento  rei  paulo  propius  admoto.  Uterque  canalis  deinde  non  adhaerentes  in  cavo 
abdominis  per  longum  spatium  porriguntur,  et  postremo  in  clausum  finem  paululum  intumescentem  de- 
sinit. Expromti  autem  ex  animali,  slatim  plurimum  aquae  hauriunt,  admodum  intumescunt,  dirum- 
puntur et  subito  prorsus  evanescunt.  Unde  concludendum  videtur,  membranas  eorum  tenerrimas  esse. 

In  strongylo  auriculari  hoc  organum  quamquam  paulo  aliter  conformatum  est,  tamen  illi  in  ascaride 
acuminata  commodum  descripto  tam  similis  est  situ  atque  habitu,  ut  dubitari  non  liceat,  quin  hoc  orga- 
num in  utroque  verme  eodem  munere  fungatur.  Quod  quale  sit,  id  dijudicare  helminthologis  commit- 
tere cogor.  Descripsit  autem  Meldis  in  strongylo  hypostomo  duo  albida  organa  in  fine  clausa,  quae  in 


1)  Isis.  1831.  pag.  81. 

lineaniin  trium  vel  qiiatiior  longitudinem  in  utroque  intestini  latere  per  cavum  abdominis  porriguntur. 
Sed  Mehlis  ipse  per  os  animalis  exire  ea  videri  refert.  Biesing  similia  organa  in  aliis  nematoideis 
memoravit  et  effigie  expressit  ^).  Is  haec  organa,  quae  Owen  glandulas  salivales  judicavit 2),  cum 
holothuriarum  vesiculis  Tiedemannianis  comparavit*).  Mehlis  ea  organa  pro  vasis  excretoriis  habere 
velit,  a quibus  liquor  aliquis  secernatur;  per  hunc  liquorem  putat  membranam  mucosam,  ubi  vermis 
affixus  ore  eam  amplectatur,  irritari,  unde  aucto  humorum  affluxu  largior  vermi  cibus  afferatur  '*).  In 
strongylo  auriculari  et  ascaride  acuminata  etiamsi  organi  illius  orificium  externum  ori  animalis  non  est 
proximum,  sed  paulo  ab  illo  remotum,  tamen  non  tantum  est  intervallum,  quin  haec  organa  et  ipsa 
liquorem  aliquem  corrodentem  secernere  putemus,  qui  humorum  affluxu  et  muci  secretione  in  batra- 
chiorum  intestinis  adaucto  uberiorem  ori  animalium  cibum  suppeditet. 


1)  Diesing:  „iVeiie  Biiiiieiiwiirmer“.  Annalcn  des  Wiener  Museums  Bd.  II,  Abtheil.  II,  1839.  Tab.XVI. 
lig.  13  ex  cbeiraciuitho  obtuso.  Tab.  XVII.  fig.  8,  9 ex  cheiracuntho  gracili,  Tab.  XVIII.  fig.  3 ex 
ancyracantbo  pinnatifido. 

2)  Owen:  ,,Gnatbostonia , ein  neues  Genus  der  Entozoen.“  Wiegniann's  Arcbiv  1838.  1.  pag.  134. 

3)  Diesing:  1.  c.  pag.  224. 

4)  Mehlis:  I.  c. 

Explicatio  talmlae. 

Figiirae  omnes  magnitudine  per  micioscopium  satis  aucta  ita  deliiieatae  suiit,  ut  ex  imo  lux  speculo  imi 
mitteretur.  Pertinent  autem  figurae  I--X.  et  figura  XXVIII.  ad  strongylum  auricularem ; reliquae  ascarid- 
acuininatae,  praeter  figuras  XX.  a,  b,  c,  d,  e,  quae  sunt  ex  ascaride  nigrovenosa  depromtae. 


Figura  I. 

a.  Ovarii  pars  extrema. 

b.  eadem,  lamina  vitrea  paululum  compressa,  ut  vesiculae  germinativae  magis  fiant  con- 
spicuae. 


Figura  II. 

Ovarii  pars  ab  extremo  paulo  remotior. 


Figura  III 

Pars  tubae  Fallopii,  quae  compressione  adaucta  in  altero  fine  dirupta  est,  ut  in  contentis  inde 
profluentibus  vesiculae  germinativae  multo  magis  conspicuae  fierent. 


Figura  IV. 

Para  tubae  Fallopii  utero  proprior. 

• Figura  V. 

Pars  tubae  Fallopii  utero  adhaerens  cum  fundo  uteri. 

a.  a.  a.  a.  sphincter  fundi  uterini. 

b.  ovum  in  uterum  commodum  ingressum 

c.  corpuscula,  quibus  uteri  cavum  completur. 

' Figura  VI. 

Ovum  uterum  nuper  ingressum,  in  quo  vesicula  germinativa  jam  evanuit. 

Figura  VII. 

Ovum,  in  quo  vitelli  tunica  propria  ab  ovi  externa  sejungi  coepit. 

Figura  VIII. 

Ova,  in  quibus  disseptio  incepit  una  linea  disseptoria. 

a.  ovum,  cujus  linea  disseptoria  adhuc  paene  recta  » 

b.  ovum,  cujus  vitelli  partes  linea  disseptoria  jam  incurvata  inaequales  factae  sunt  et  mag- 
nitudine et  forma  et  colore. 

Figura  IX.  ' 

Ovum,  cujus  vitellus  accedente  linea  disseptoria  secunda  in  tres  partes  disseptus  esi. 

Figura  X. 

Ovum,  cujus  vitellus  in  sex  partes  jam  disseptus  est. 

Figura  XI. 

Ovum,  cujus  vesicula  germinativa  nuper  evanuit. 

Figura  XII. 

Ovum,  in  quo  ut  in  fig.  VII.  vitelli  tunica  propria  ab  ovi  externa  sejuncta  est. 

Figura  XIII.  v 

Ovum,  in  quo  disseptio  una  linea  incepit. 

Figura  XIV. 

a.  Omnn  in  tres  partes  disseptum. 

b.  idem,  in  quo  per  lineam  a.  designata  est  futura  Unea  disseptoria  tertia- 

Figura  XV. 

Ovum,  in  quo  quatuor  partes  vitelli  cernuntur. 

Figura  XVI,  XVII,  XVHI,  XIX. 

Ovorum  series,  qua  diversi  disseptionis  gradus  msequentes  repraesentantur. 

Figura  XX.  a,  b,  c,  d,  e. 

Ova  lineis  circumscripta,  in  quibus,  conspicitur,  quomodo  procedente  evolutione  cellulae  in  vi- 
tello mutentur. 

Figura  XXL 

Ovum,  cujus  vitellus  jam  in  plurimas  partes  disseptus,  in  altero  latere  paululum  imprimitur. 

Figura  XXII,  XXIII,  XXIV. 

Vermiculi  insequcntia  evolutionis  stadia. 

Figura  XXV. 

Vermiculus  ad  partum  maturus,  idcirco  fere  lineis  tantum  depictum,  ut  organa  interna  facdius 
conspici  possint. 

Figura  XXVI. 

Vermiculus  neonatus 

a.  ea  magnitudine  depictus,  qua  ova  ipsa. 

b.  pars  ejus  anterior  magnitudine  magis  adaucta. 

a.  caput 

b.  ventriculus 

c.  c.  intestini  pars  anterior. 

Figura  XXVII. 

Corpuscula,  quae  in  fundo  uterino  strongyli  auricularis  inveniebantur. 

Figura  XXVIII. 

Corpuscula,  quae  in  teste  marium  ejusdem  vermis  occurrunt. 

a.  forma  eorum  naturalis. 

b.  aqua  accedente  mutata. 

Figura  XXIX. 

Corpuscula,  quae  in  fundo  uterino  ascaridis  acuminatae  inveniuntur. 

Figura  XXX. 

Organum  quoddam  in  appendice  descriptum 

a.  ab  latere  conspectum. 

b.  a fronte. 

a.  ventriculus 

b.  intestini  pars 

c.  orificium  externum 

d.  tuberculum  tranversale 

e-  locus , quo  canales  secum  communicant. 

f.  et  f^.  summae  canalium  partes. 

g.  g.  latera  vermis 

h.  pars  canalis  angustissima,  crassioribus  parietibus  conclusa. 


Molestissima  non  t)  potlietarmii , sed  chaleograplii  negligentia  factum  est,  ut  numeri  et  signa  fi 
vis  addita  non  congruant  cum  illis,  quibus  in  textu  usus  sum.  Quod  quum  sero  apparuerit,  lectores 
gaiidi  sunt,  ut,  antequam  libellum  legant,  hunc  errorem  in  tabula  emendent.  Ponendum  enim  est 


pro  XXL  A,  B.  : XXVI.  a,  b.  pro  XXIV.:  XXIX. 

„ XXII.  ; XXVII.  „ XXV.  : XXL 

„ XXIIL  A,  B,:  XXVIII.  a,  b.  „ XXVI. ; XXII. 

